cyanic-selkie/wikianc huggingface dataset:
Tyr (άλμπουμ)
Ιστορία του δίσκου
Η περιοδεία για την προώθηση του άλμπουμ ξεκίνησε στις 1 Σεπτεμβρίου 1990 από το "Civil Hall" του Γουλβερχάμπτον, με το βρετανικό κομμάτι να περιλαμβάνει 16 εμφανίσεις μέχρι τις 21 Σεπτεμβρίου, εκ των οποίων οι έξι αναβλήθηκαν λόγω χαμηλής προπώλησης εισιτηρίων. Η περιοδεία συνεχίστηκε στην Ευρώπη με τους Circus of Power να ανοίγουν τις εμφανίσεις των Black Sabbath, δίνοντας 28 συναυλίες μέχρι τις 28 Νοεμβρίου στην Ιταλία, την Αυστρία, τη Γερμανία, τη Δανία, τη Νορβηγία, τη Σουηδία και τη Γαλλία. Παρ' όλα αυτά δεν έδωσαν καμία συναυλία στη Βόρεια Αμερική.
Τραγούδια
1. Anno Mundi (Iommi, Martin, Nicholls, Powell, Murray) - 6:12
2. The Law Maker (Iommi, Martin, Nicholls, Powell, Murray) - 3:55
3. Jerusalem (Iommi, Martin, Nicholls, Powell, Murray) - 4:00
4. The Sabbath Stones (Iommi, Martin, Nicholls, Powell, Murray) - 6:48
5. The Battle of Tyr (Iommi, Martin, Nicholls, Powell, Murray) - 1:09
6. Odin's Court (Iommi, Martin, Nicholls, Powell, Murray) - 2:42
8. Feels Good to Me (Iommi, Martin, Nicholls, Powell, Murray) - 5:44
9. Heaven in Black (Iommi, Martin, Nicholls, Powell, Murray) - 4:05
Θέσεις τσαρτ
TYR (άλμπουμ)
Επίσημη κυκλοφορία: 20 Αυγούστου 1990
Τα μέλη του συγκροτήματος
Το TYR ηχογραφήθηκε από τους εξής μουσικούς:
Πηγές
Κατηγορία:Άλμπουμ του 1990 Κατηγορία:Άλμπουμ των Black Sabbath
Θράκη (αποσαφήνιση)
Με την ονομασία Θράκη μπορεί να αναφέρονται:
Ανδρέας Αναγνωστάκης
Ο Ανδρέας Αναγνωστάκης (Αντικύθηρα, 11 Αυγούστου 1826 - Αθήνα, 27 Μαρτίου 1897) ήταν Έλληνας ιατρός, καθηγητής πανεπιστημίου. Στον οφθαλμιατρικό τομέα επινόησε απλό οφθαλμοσκόπιο και συντέλεσε στην διάδοση της διαγνωστικής αυτής μεθόδου.
Βιογραφικά στοιχεία
Γεννήθηκε στα Αντικύθηρα, αλλά η οικογένειά του καταγόταν από τα Σφακιά της Κρήτης. Σπούδασε ιατρική πρώτα στην Αθήνα και κατόπιν στη Βιέννη, στο Βερολίνο και στο Παρίσι. Εξειδικεύτηκε στον οφθαλμιατρικό τομέα με διατριβές στο Παρίσι και Λονδίνο. Εκεί επινόησε οφθαλμοσκόπιο, το οποίο ήταν και το πιο απλό και εύχρηστο της εποχής του, βελτιώνοντας σημαντικά το αρχικό οφθαλμοσκόπιο του Χέρμαν φον Χέλμχολτζ, και με αυτή την εφεύρεση, μια από τις σημαντικότερες ιατρικές εφευρέσεις της εποχής του, συντέλεσε στην διάδοση της διαγνωστικής μεθόδου.
Επέστρεψε στην Αθήνα το 1854 και διορίστηκε διευθυντής του Οφθαλμιατρείου (σε ηλικία 28 ετών) και καθηγητής της οφθαλμολογίας στο Πανεπιστήμιο Αθηνών (από το 1856 ως τον θάνατό του, δηλαδή επί 41 χρόνια), όπου διετέλεσε δύο φορές (1868 και 1873) κοσμήτορας της Ιατρικής Σχολής και μία φορά πρύτανης, το 1877.
Ο Ανδρέας Αναγνωστάκης υπήρξε πρόεδρος του Α΄ και του Β΄ Πανελλήνιου Ιατρικού Συνεδρίου (1882 και 1885), διευθυντής της «Ιατρικής Εφημερίδος» και συντάκτης του περιοδικού «Ασκληπιός». Το όνομα του φέρει η εγχειρητική μέθοδος θεραπείας του εντροπίου: είναι γνωστή ως «Εγχείρηση Αναγνωστάκη».
Συγγράμματα
Ο Ανδρέας Αναγνωστάκης υπήρξε και ποιητής. Μετέφρασε έμμετρα τη «Μαρία Στούαρτ» του Φρίντριχ Σίλερ το 1896 και εκλέχθηκε κριτής του «δραματικού αγώνος» (δηλ. διαγωνισμού θεάτρου) της Δ΄ Ολυμπιάδας.
Πηγές
Κατηγορία:Έλληνες οφθαλμίατροι Κατηγορία:Έλληνες πανεπιστημιακοί Κατηγορία:Καθηγητές Εθνικού και Καποδιστριακού πανεπιστημίου Αθηνών Κατηγορία:Έλληνες εφευρέτες Κατηγορία:Έλληνες συγγραφείς Κατηγορία:Έλληνες εκδότες Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Αυστριακοί
Οι Αυστριακοί (Österreicher) είναι γερμανική εθνική ομάδα, Ρωμαϊκής καταγωγής και προέλευσης  που συντίθεται από τον πληθυσμό της Αυστρίας και όσους μοιράζονται έναν κοινό αυστριακό πολιτισμό, καταγωγή και ιστορία Ο αγγλικός όρος Austrians χρησιμοποιήθηκε για τον πληθυσμό της Αυστρίας των Αψβούργων από τον 17ο έως τον 18ο αι. Συνεπακόλουθα χρησιμοποιήθηκε και κατά τον 19ο αιώνα για τους πολίτες της αυστριακής αυτοκρατορίας (1804–1867) και από το 1867 έως το 1918 για τους πολίτες της Κισλειθάνια (εντεύθεν Λειθανίας). Με τη στενή έννοια ο όρος Αυστρία αποδιδόταν αρχικά στο Δουκάτο της Αυστρίας, αντίστοιχο περίπου με την Λεκάνη της Βιέννης και την Κάτω Αυστρία. Ωστόσο, οι Αυστριακοί περιγράφονται καλύτερα ως εθνικότητα, παρά ως εθνική ομάδα.
Ιστορικά, οι Αυστριακοί θεωρούνταν Γερμανοί και αυτοπροσδιορίζονταν ως τέτοιοι. Η Αυστρία ήταν τμήμα της Αγίας Ρωμαϊκής Αυτοκρατορίας του Γερμανικού Έθνους, και ήταν μέλος της Γερμανικής Συνομοσπονδίας, αλλά μετά τον Αυστροπρωσικό πόλεμο του 1866, η Αυστρία ουσιαστικά εκδιώχθηκε από τη Συνομοσπονδία από την Πρωσία. Έτσι, όταν ιδρύθηκε το 1871 η Γερμανική Αυτοκρατορία, η Αυστρία δεν ήταν μέρος της. Η Αυστρία προσαρτήθηκε το 1938 στο Τρίτο Ράιχ, αλλά μετά τα γεγονότα του Β' Παγκοσμίου Πολέμου, οι Αυστριακοί ανέπτυξαν τη δική τους ξεχωριστή εθνική ταυτότητα και ως επί το πλείστον δεν αυτοπροσδιορίζονται ως Γερμανοί.
Το όνομα
Η αγγλική λέξη Austrians (Αυστριακοί) είναι παράγωγο του Austria, (Αυστρία) που με τη σειρά του αποτελεί εκλατινισμό του Österreich, το γερμανικό όνομα για την Αυστρία. Το Österreich προέρχεται από το Ostarrîchi, που εμφανίζεται για πρώτη φορά το 996, ως πιθανή μετάφραση του Λατινικού Marcha Orientalis, που σημαίνει «ανατολική παραμεθόριος» (το ανατολικό σύνορο της Αγίας Ρωμαϊκής Αυτοκρατορίας). Ήταν γερμανικού τύπου του Δουκάτο της Βαυαρίας, που κυβερνήθηκε από τον Οίκο των Μπάμπενμπερκ από το 976. Κατά τη διάρκεια του 12ου αιώνα, η Marcha Orientalis υπό τους Μπάμπενμπερκ έγινε ανεξάρτητο κράτος της Βαυαρίας. Αυτό που είναι σήμερα γνωστό ως Κάτω Αυστρία αντιστοιχεί στο Marcha Orientalis, ενώ η Άνω Αυστρία αντιστοιχεί στο ανατολικό μισό του βασικού εδάφους της Βαυαρίας (το δυτικό μισό που αποτελεί τμήμα του γερμανικού κρατιδίου της Βαυαρίας).
Το επίθετο Austrian εισήλθε στην αγγλική γλώσσα στις αρχές του 17ου αιώνα, στην εποχή των Αψβούργων της Αυστρίας. Από τον 18ο αιώνα χρησιμοποιείται για να υποδηλώσει τον «γηγενή ή κάτοικο της Αυστρίας».
Συνοπτική ιστορία
Τον 10ο αι. ο Όθων Β΄ την παραχώρησε στον Λεοπόλδο του Μπάμπενμπερκ ενώ οι διάδοχοι του έκαναν πρωτεύουσα τη Βιέννη κατά τον 12ο αι. Με την εξαφάνιση της δυναστείας του Οίκου του Μπάμπενμπερκ το 1246, η Αυστρία πέρασε στην κυριαρχία των Αψβούργων, οι οποίοι την ένωσαν με τη Φλάνδρα, την Ουγγαρία και τη Βοημία, μετατρέποντάς τη σε μεγάλη αυτοκρατορία ικανή να αντισταθεί στην επεκτατική προέλαση της οθωμανικής αυτοκρατορίας στην Ευρώπη.
Οι Αυστριακοί παρά τις προσπάθειες των Αψβούργων κατά τον 18ο αιώνα να επεκταθούν στις Κάτω Χώρες και την Ιταλία κατά την περίοδο διακυβέρνησης της Μαρίας Θηρεσίας και και του Ιωσήφ Β΄, περιήλθαν σε κρίση από τις νίκες του Ναπολέοντα. Με την πτώση του Ναπολέοντα η Αυστρία καθοδηγούμενη από τον Μέττερνιχ, μετατράπηκε σε προπύργιο της ευρωπαϊκής αντίδρασης κατά των επαναστατικών τάσεων της Ευρώπης του 19ου αιώνα. Τα φιλελεύθερα κινήματα που ξέσπασαν στην ίδια την αυστριακή επικράτεια, εξανάγκασαν τον Φρειδερίκο Α΄ σε παραίτηση υπέρ του ανιψιού του Φραγκίσκου Ιωσήφ, εκπροσώπου της απολυταρχίας, στη διάρκεια της διακυβέρνησης του οποίου έγινε η μεταφορά της παλαιάς Αυτοκρατορίας της Αυστρίας σε αυστροουγγρική μοναρχία με τη συνταγματική μεταρρύθμιση του 1867.
Αν και η επιθυμία των Αυστριακών ήταν να ελέγξουν τα Βαλκάνια εις βάρος της Ρωσίας, προσαρτώντας τη Βοσνία-Ερζεγοβίνη το 1908, οι συγκρούσεις που ξέσπασαν ανάμεσα στις διαφορετικές εθνικότητες ενέτειναν την κρίση που οδήγησε στην έναρξη του Α΄ Παγκοσμίου Πολέμου. Η δολοφονία του αρχιδούκα Φραγκίσκου Φερδινάνδου στο Σαράγεβο στάθηκε πρόφαση για να κηρύξουν οι Αυστριακοί πόλεμο στη Σερβία.
Η τελική έκβαση αυτής της σύρραξης ήταν διαμελισμός της αυστροουγγρικής μοναρχίας και η ανακήρυξη της αυστριακής δημοκρατίας στις 12 Νοεμβρίου 1918. Αργότερα, η δύσκολη εσωτερική κατάσταση ενίσχυσε το φιλογερμανικό κίνημα στο εσωτερικό της χώρας, που μετά από μια αποτυχημένη προσπάθεια (δολοφονία του καγκελάριου Ντόλφους, 1934), το 1938 υπέστη την εισβολή των δυνάμεων του Χίτλερ και την προσάρτηση στη Γερμανία (Anschluss). Η προσάρτηση θεσπίστηκε με δημοψήφισμα και έκτοτε οι Αυστριακοί και οι Γερμανοί ένωσαν τις τύχες τους μέχρι το 1945, όταν η Αυστρία ακολούθησε την τύχη της Γερμανίας. Η συνθήκη ειρήνης του 1955 έδωσε στους Αυστριακούς τη δυνατότητα για ανεξαρτησία και ουδετερότητα και τη μόνιμη ουδετερότητά της.
Βραβείο Erasmus
Οι Αυστριακοί είναι οι πρώτοι παραλήπτες του Βραβείου Erasmus στο πανεπιστήμιο του Μιλάνο. Το βραβείο αφιερώθηκε στους Αυστριακούς σπουδαστές στην Ευρώπη, τους ξένους φοιτητές στην Αυστρία και στις ανασκαφές της Εφέσου.
Εξωτερικοί σύνδεσμοι
Κατηγορία:Γερμανικοί λαοί
Σταθμός Κηφισίας (Προαστιακός Αθήνας)
Ο Σιδηροδρομικός Σταθμός Λεωφόρου Κηφισίας δεν πρέπει να συγχέεται με το Σιδηροδρομικό Σταθμό Κηφισιάς των Σιδηροδρόμων Αττικής, ο οποίος βρισκόταν στην Κηφισιά, ή με το Σταθμό Κηφισιά του Μετρό, ο οποίος βρίσκεται στο χώρο του Σιδηροδρομικού Σταθμού Κηφισιάς.
Δομή σταθμού
Κηφισίας Κηφισίας Κηφισίας Κατηγορία:Μαρούσι
Φυλομέδουσα
Η Φυλομέδουσα αναφέρεται από τον Όμηρο στην Ιλιάδα, ως μητέρα του Μενέσθιου, γυναίκα του Αρηιθόου και βασίλισσα της Άρνης. Χαρακτηρίζεται με το επίθετο βοώπις που σημαίνει «αυτή που έχει μεγάλα μάτια» (μάτια σαν του βοδιού, όμορφα μάτια).
Βαλκανικοί Αγώνες Στίβου 1977
Οι 36οι Βαλκανικοί Αγώνες Στίβου 1977 έγιναν στην Άγκυρα από 9 ως 11 Σεπτεμβρίου. Παρά τον προβληματισμό που επικράτησε λόγω της επιδημίας χολέρας που είχε ενσκήψει στην Ασία, συμμετείχαν πέντε χώρες στους άνδρες, σε 23 αγωνίσματα, με νικήτρια τη Ρουμανία και τέσσερις στις γυναίκες, σε 14 αγωνίσματα, με νικήτρια τη Βουλγαρία.
Πηγές
Κατηγορία:Βαλκανικοί Αγώνες Στίβου Κατηγορία:Στίβος το 1977 Κατηγορία:Άγκυρα
Α1 Κατηγορία υδατοσφαίρισης γυναικών 2008-09
Η Α1 Κατηγορία υδατοσφαίρισης γυναικών 2008–09 ξεκίνησε στις 29 Νοεμβρίου 2008 και ολοκληρώθηκε στις 20 Μαΐου 2009 με την διεξαγωγή του τελευταίου τελικού. Πρωταθλήτρια ομάδα αναδείχθηκε ο Ολυμπιακός για τρίτη φορά στην ιστορία του.
Εξωτερικοί σύνδεσμοι
2008 2009 Κατηγορία:Υδατοσφαίριση το 2008 Κατηγορία:Υδατοσφαίριση το 2009
Οικογένεια Καραθεοδωρή
Η οικογένεια Καραθεοδωρή είναι παλιά φαναριώτικη οικογένεια, μέλη της οποίας διακρίθηκαν στη διοίκηση της Οθωμανικής Αυτοκρατορίας και στις επιστήμες.
Η καταγωγή της οικογένειας είναι από τη Βύσσα Θράκης.
Άρμστρονγκ
Το επώνυμο Άρμστρονγκ (Armstrong) μπορεί να αναφέρεται στους εξής:
Τζέρι Σμιθ (καλαθοσφαιριστής)
Ο Τζέρι Σμιθ (Jerry Smith, Γουογουατόσα, 26 Σεπτεμβρίου 1987) είναι Αμερικανός επαγγελματίας καλαθοσφαιριστής. Με ύψος 1.88 μέτρα, αγωνίζεται ως πόιντ γκαρντ / σούτινγκ γκαρντ για το Λαύριο.
Επαγγελματική σταδιοδρομία
Ο Σμιθ ξεκίνησε να παίζει με τους Μιλγουόκι Μπακς στο NBA Σάμερ Λιγκ στο Λας Βέγκας. Αργότερα, έπαιξε στους Σπρίνγκφιλντ Άρμορ της NBA Development League. Το Μάρτιο του 2011, υπέγραψε με τη Γουαϊκάτο Πίστονς από τη Νέα Ζηλανδία.
Ο Σμιθ κλήθηκε στους Νιου Τζέρσεϊ Νετς από τους Σπρίνγκφιλντ Άρμορ στις 16 Μαρτίου 2012. Έκανε το ντεμπούτο του στο ΝΒΑ εναντίον των Ορλάντο Μάτζικ, όπου σημείωσε 5 πόντους σε 20 λεπτά. Επέστρεψε στους Άρμορ στις 26 Μαρτίου 2012.
Τον Αύγουστο του 2014, υπέγραψε με τη Μακάμπι Ρισόν από το Ισραήλ. Στις 8 Φεβρουαρίου 2015, αποχώρησε από τη Μακάμπι και εντάχθηκε στην Άισμπερεν Μπρεμερχάφεν του Πρωταθλήματος Γερμανίας. Στις 7 Ιουνίου 2015, ανανέωσε με τη Μπρεμερχάφεν για μία ακόμη σεζόν.
Στις 28 Απριλίου 2017, υπέγραψε με τη γαλλική Σαμπάν Σαλόν-Ρενς Μπασκέτ.
Στις 19 Αυγούστου 2020, ανακοινώθηκε η συμφωνία του με την ομάδα της Λάρισας. Τη σεζόν 2020-21, μέτρησε κατά μέσο όρο 16,1 πόντους, 2,4 ριμπάουντ και 2 ασίστ.
Στις 3 Αυγούστου 2021, ανακοινώθηκε από το Λαύριο.
The Basketball Tournament (TBT) (2017-σήμερα)
Το καλοκαίρι του 2017, ο Σμιθ έπαιξε στο The Basketball Tournament τοy ESPN για την Team Challenge ALS. Αγωνίστηκε για το βραβείο των 2 εκατομμυρίων δολαρίων το 2017, όπου για την Team Challenge ALS είχε κατά μέσο όρο 9,2 πόντους ανά αγώνα, με 83% από τη γραμμή των βολών. Ο Σμιθ βοήθησε την έκτη στην κατάταξη Team Challenge ALS να προκριθεί στον τελικό της διοργάνωσης, όπου έχασε από την Overseas Elite με 86-83.
Στο TBT 2018, ο Σμιθ είχε κατά μέσο όρο 2,8 πόντους και 1 κλέψιμο ανά αγώνα για την Team Challenge ALS. Έφθασαν στο τελικό της Δυτικής Περιφέρειας, όπου έχασαν από τους μετέπειτα φιναλίστ της διοργάνωσης, Eberlein Drive.
Αμερικάνικη Ένωση Βιβλιοπωλών
Η Αμερικάνικη Ένωση Βιβλιοπωλών (αγγλ. American Booksellers Association, ABA) ιδρύθηκε το 1900 στη Νέα Υόρκη και αποτελεί μια μη κερδοσκοπική ένωση με αντικείμενο την εκπροσώπηση των ανεξάρτητων βιβλιοπωλών της Αμερικής και την προώθηση των επαγγελματικών τους συμφερόντων.
Διοίκηση
Τα ανώτερα στελέχη της ABA είναι ο Πρόεδρος (President) και ο Αντιπρόεδρος (Vice President/Secretary.) και το κυβερνών όργανο του οργανισμού είναι το Διοικητικό Συμβούλιο (Board of Directors), απαρτιζόμενο από έμπειρους βιβλιοπώλες των ΗΠΑ, οι οποίοι φροντίζουν για την εύρυθμη λειτουργία του οργανισμού. Επιτροπές (Committees), Ομάδες Εργασίας (Task Forces) και άλλα Γνωμοδοτικά Όργανα (Advisory Bodies) έχουν συσταθεί από το Διοικητικό Συμβούλιο για την εκτέλεση συγκεκριμένων καθηκόντων.
Σκοπός
Η ABA μέσα από τη δράση της επιδιώκει να ενισχύσει το έργο των ανεξάρτητων επαγγελματιών βιβλιοπωλών παρέχοντας ευκαιρίες εκπαίδευσης, πληροφόρησης και υποστηρικτικές υπηρεσίες. Σύμφωνα με τον κανονισμό της ένωσης, οι βασικές επιδιώξεις της είναι:
Μέλη
Κάθε εμπορική επιχείρηση που συμμετέχει άμεσα στη λιανική πώληση των βιβλίων μπορεί να γίνει μέλος της ABA. Τα βιβλιοπωλεία ανεξάρτητων ιδιοκτητών στις ΗΠΑ που επιθυμούν να συμμετέχουν στην Ένωση μπορούν να ενταχθούν σε κάποια από τις εξής κατηγορίες :
Δράση
Η ABA μέσα από τη δράση της επιδιώκει να καλύπτει τις ανάγκες των μελών της για πληροφόρηση και επαγγελματική εξέλιξη. Αναλυτικότερα, παρέχει στα μέλη της εκπαιδευτικά προγράμματα και πληροφόρηση για τις εξελίξεις στο χώρο, προσφέρει υπηρεσίες και προϊόντα αποσκοπώντας στην ενίσχυση του επαγγέλματος τους και την προώθηση του έργου τους.
ABC Children’s Group
Το 2010, εγκρίθηκε η συγχώνευση του Συλλόγου Βιβλιοπωλών για Παιδιά (American Booksellers for Children - ABC) με την ABA, έπειτα από ψηφοφορία των μελών της ABC. Στη συνέχεια η ABA τροποποίησε την πολιτική της προκειμένου μέσω της συγκεκριμένης συγχώνευσης να παρέχεται στα μέλη πρόσβαση σε προγράμματα με στόχο την προώθηση των παιδικών βιβλίων και τη διοργάνωση εκπαιδευτικών δραστηριοτήτων. Τα βιβλιοπωλεία μπορούν να συμμετάσχουν ως μέλη, ενώ εκδότες, συγγραφείς και εικονογράφοι μπορούν να συμμετάσχουν ως συνδρομητές, εκ των οποίων οι εκδότες προαπαιτείται να είναι μέλη της ABA.
Εξωτερικοί σύνδεσμοι
Κατηγορία:Επαγγελματικές ενώσεις
2053 Νούκι
Φυσικά χαρακτηριστικά
Ο φασματικός τύπος του Νούκι είναι S (λιθώδης). Τα υπόλοιπα φυσικά χαρακτηριστικά του είναι άγνωστα.
Εξωτερικοί σύνδεσμοι
Νουκι
Όμιλος Α΄ Ευρωπαϊκού Πρωταθλήματος Ποδοσφαίρου 2012
Ο πρώτος όμιλος του Ευρωπαϊκού Πρωταθλήματος Ποδοσφαίρου 2012 έλαβε χώρα από τις 8 έως τις 16 Ιουνίου 2012 στην Πολωνία.
Γενικά στοιχεία
Ο όμιλος σχηματίστηκε από τέσσερις εθνικές ομάδες που προέκυψαν με κλήρωση: τη διοργανώτρια Πολωνία, τη Ρωσία, την Ελλάδα και την Τσεχία.
Οι αγώνες έγιναν σε δύο γήπεδα της Πολωνίας: στο Εθνικό Στάδιο της Βαρσοβίας και στο Στάδιο του Πόζναν. Στην προημιτελική φάση προκρίθηκαν Τσεχία και Ελλάδα, ενώ Ρωσία και Πολωνία αποκλείστηκαν από τη συνέχεια της διοργάνωσης.
Ρωσία - Τσεχία
thumb|center|300px|Οι ενδεκάδες στον αγώνα Ρωσία - Τσεχία.
Ελλάδα - Τσεχία
thumb|center|300px|Οι ενδεκάδες στον αγώνα Ελλάδα - Τσεχία.
Πολωνία - Ρωσία
thumb|center|300px|Οι ενδεκάδες στον αγώνα Πολωνία - Ρωσία.
Τσεχία - Πολωνία
thumb|center|300px|Οι ενδεκάδες στον αγώνα Τσεχία - Πολωνία.
Ελλάδα - Ρωσία
thumb|center|300px|Οι ενδεκάδες στον αγώνα Ελλάδα - Ρωσία.
Εκτελέσεις πέναλτι
Κανένα
Εξωτερικοί σύνδεσμοι
Κατηγορία:Ευρωπαϊκό Πρωτάθλημα Ποδοσφαίρου 2012
Βουκάσιν Πέτροβιτς
Ο Βουκάσιν Πέτροβιτς (σερβικά : Вукашин Петровић) (Βελιγράδι, 12η Οκτωβρίου 1847 - Βελιγράδι, 1 Σεπτεμβρίου 1924) ήταν Σέρβος οικονομολόγος και υπουργός Οικονομικών.
Βιογραφία
Γεννήθηκε το 1847 στο Βελιγράδι, όπου και πέθανε το 1924. Αποφοίτησε από το Λύκειο και σπούδασε οικονομικά στη Γερμανία. Ήταν Υπουργός Οικονομικών, σαν πρόεδρος της φορολογικής διοίκησης ετοιμάσε μεγάλη μεταρρύθμιση των φόρων το 1884.
Το 1882 έγραψε μαζί με τον αδελφό του Νικόλα Πέτροβιτς το βιβλίο Грађа за историју Краљевине Србије.
Παραπομπές
Κατηγορία:Σέρβοι οικονομολόγοι Κατηγορία:Υπουργοί οικονομικών της Σερβίας
Nalyssa Green
Η Nalyssa Green (ελλ. απόδοση: Ναλύσσα Γκρην, πραγματικό όνομα Βιολέτα Σαραφιανού) (10 Ιουνίου 1986, Αθήνα) είναι Ελληνίδα τραγουδίστρια, συνθέτρια και τραγουδοποιός. Τραγουδάει και παίζει κιθάρα, ακορντεόν, θέρεμιν και πλήκτρα, καθώς και συνθέτει μουσική για θεατρικές παραστάσεις.
Σταδιοδρομία
Η μουσική της σταδιοδρομία άρχισε το 2009, όπου τραγουδούσε και έπαιζε ακορντεόν και θέρεμιν, σε διάφορες αθηναϊκές μπάντες. Στα πρώτα χρόνια της σταδιοδρομίας της, έγραφε μόνο αγγλόφωνα κομμάτια, καθώς όπως η ίδια έχει δηλώσει: ''«Τα βασικά ακούσματα μου ήταν αγγλόφωνα, αλλά νομίζω ότι ο αγγλικός στίχος σε βοηθάει να κρύβεσαι. Φοράς μια μάσκα, την οποία τη χρειάζεσαι και λίγο, ειδικά όταν γράφεις προσωπικά.''».
Το 2010, μαζί με τον μουσικό παραγωγό της, Σπύρο Λιβάνη, άρχισε να ηχογραφεί μερικά από τα πολλά τραγούδια που είχε στο μυαλό της και έτσι δημιουργήθηκε το πρώτο της, χειροποίητο και αγγλόφωνο, άλμπουμ, «Barock» (Μπαρόκ).
Ακολούθως, έγινε μέλος μίας ομάδας καλλιτεχνών, η οποία ξεκίνησε να κάνει ζωντανές παραστάσεις, αποτελούμενη από τους Ευαγγελία Ξυνοπούλου (πλήκτρα και φωνητικά), Σπύρο Λιβάνη (κιθάρα), Βασίλη Νιτσάκη (μπάσο) και Ευάγγελο Ασλανίδη (ντραμς).
Από το 2014, ασχολείται με τη σύνθεση πρωτότυπης μουσικής για θεατρικές παραστάσεις, σε μερικές εκ των οποίων παίζει ως ηθοποιός.
Από το 2015, άρχισε να ασχολείται και με το γράψιμο ελληνόφωνων κομματιών, με αποτέλεσμα να κυκλοφορήσει 2 ελληνόφωνα singles, το «Κοκτέιλ» και το «Κρεβάτι». Την 1η Οκτωβρίου 2018 και 6 χρόνια έπειτα από τον τελευταίο της δίσκο, κυκλοφόρησε το, ελληνόφωνο, άλμπουμ της «Μπλουμ» από την Inner Ear.
Δισκογραφία
=== Δίσκοι ===
Συναυλίες
Δίνει συναυλίες από το Σεπτέμβριο του 2010, στην Αθήνα, στην επαρχία και στο εξωτερικό. Επίσης, έχει κάνει opening acts σε συναυλίες άλλων τραγουδιστών.
Προσωπικές πληροφορίες
Το ψευδώνυμό της προέκυψε από τον συνδυασμό, του ονόματος του χαρακτήρα της σε ένα παιχνίδι (nalyssa) και του αγαπημένου της χρώματος, του πράσινου (green).
Η καταγωγή της είναι από τη Λάγια της Ανατολικής Μάνης.
Είχε περάσει σε σχολή Μέσων Μαζικής Ενημέρωσης, την οποία δεν ολοκλήρωσε, ύστερα από την ενασχόλησή της με τη μουσική.
Επίσης, έχει υπάρξει αθλήτρια της πετοσφαίρισης και έχει κερδίσει το Κύπελλο Γυναικών Ε.Σ.ΠΕ.Δ.Α. 2007-08, αγωνιζόμενη για τον Α.Ο.Φ. Πορφύρα.
Παραπομπές
Κατηγορία:Ελληνίδες τραγουδίστριες Κατηγορία:Έλληνες συνθέτες Κατηγορία:Έλληνες τραγουδοποιοί
Αλεχάντρα Λασκάνο
Η Αλεχάντρα Λασκάνο (Alejandra Lazcano) ισπανική προφορά ΔΦΑ : [aleˈxandra lasˈkano], γεννημένη στις 31 Δεκεμβρίου 1984 στην Πόλη του Μεξικού, Μεξικό, είναι μεξικανή ηθοποιός που είναι γνωστή για τους ρόλους της στις σαπουνόπερες όπως Acorralada και Pobre Diabla.
Η Αλεχάντρα άρχισε να παίζει σε σαπουνόπερες από την παιδική της ηλικία.
Πάπας Γρηγόριος Θ΄
Ο Πάπας Γρηγόριος Θ΄ (Papa Gregorio IX, 1170 – 22 Αυγούστου 1241), γεννημένος Ugolino di Conti, ήταν πάπας από τις 19 Μαρτίου 1227 μέχρι τον θάνατό του.
Αλεχάντρα Λασκάνο
Το 2003 η Αλεχάντρα είχε έναν μεγαλύτερο ρόλο στη σαπουνόπερα La hija del Jardinero όπου έπαιξε έναν ανταγωνιστή για πρώτη φορά.
Ο πρώτος ηγετικός ρόλος της Αλεχάντρα ήρθε να της το 2004, στη σαπουνόπερα Tormenta de Pasiones, αλλά το 2007 η φήμη ήρθε να της, λόγω της διεθνούς αναγνώρισης για Acorralada, μια παραγωγή της Venevisión και της Univisión όπου έπαιξε μαζί με τους Νταβίδ Σεπέδα, Σόνια Σμιθ, Μαριάνα Τόρρες, μεταξύ άλλων. Έπαιξε την γλυκιά Ντιάνα, μια νεαρή γυναίκα με μεγάλη καρδιά. Το 2009 η Αλεχάντρα ήταν η πρωταγωνίστρια στο Valeria πάλι με την Venevisión. Επέστρεψε στο Μεξικό για να είναι η πρωταγωνίστρια της σαπουνόπερας Pobre Diabla που έκανε πρεμιέρα στις 20 Ιουλίου 2009 στην TV Azteca. Το 2011 έπαιξε στο Cielo Rojo παραγόμενο από την TV Azteca
Πάπας Γρηγόριος Θ΄
Πρώιμος βίος
Ο Ουγκολίνο γεννήθηκε στο Ανάνι. Η ημερομηνία γέννησής του ποικίλλει στις πηγές μεταξύ περίπου του 1145 και του 1170.
Αλεχάντρα Λασκάνο
Εξωτερικοί σύνδεσμοι
Κατηγορία:Μεξικανές ηθοποιοί τηλεόρασης
Πάπας Γρηγόριος Θ΄
Πρώιμος βίος
Χρίσθηκε Καρδινάλιος-Διάκονος της εκκλησίας του Αγίου Ευσταθίου από τον εξάδελφό του Ιννοκέντιο Γ΄ τον Δεκέμβριο 1198. Το 1206 προήχθη σε Καρδινάλιος της Όστια ε Βελλέτρι. Έγινε Κοσμήτορας το Ιερού Κολλεγίου των Καρδιναλίων το 1218 ή το 1219. Ήταν επίσης Καρδινάλιος Προστάτης του Τάγματος των Φραγκισκανών.
Ως Καρδινάλιος Επίσκοπος της Όστια καλλιέργησε μια μεγάλη ποικιλία διασυνδέσεων, μεταξύ αυτών τη Βασίλισσα της Αγγλίας εκείνη την περίοδο, την Ισαβέλλα του Ανγκουλέμ.
Ποντιφικάτο
Μετά την άνοδό του στον παπικό θρόνο μετά το πέρας της παπική εκλογή του 1227, ο Γρηγόριος Θ΄ ανέθεσε στον Κορράδο του Μάρμπουργκ να εξαλείψει τις αιρέσεις σε όλη τη Γερμανία. Ο Γρηγόριος Θ΄ άρχισε τη θητεία του παύοντας τον Αυτοκράτορα της Αγίας Ρωμαϊκής Αυτοκρατορίας Φρειδερίκο Β', ο οποίος τότε ήταν άρρωστος στο Οτράντο, για την αναβλητικότητά του στην πραγματοποίηση της υπεσχημένης Έκτης Σταυροφορίας.
Εισήγαγε την «Ιερά Εξέταση» κατ' απαίτηση αυστηρών μοναχικών ταγμάτων.
Εξωτερικοί σύνδεσμοι
Κατηγορία:Πάπες Κατηγορία:Ιταλοί Πάπες Κατηγορία:Πάπες 13ου αιώνα Κατηγορία:Σταυροφορίες
Κομμουνιστικό Κόμμα Ελλάδας
Το Κομμουνιστικό Κόμμα Ελλάδας (KKE) είναι ελληνικό μαρξιστικό-λενινιστικό κόμμα. Ιδρύθηκε το 1918 ως Σοσιαλιστικό Εργατικό Κόμμα Ελλάδος, στον απόηχο της οκτωβριανής επανάστασης. Το 1925, μετονομάστηκε σε Κομμουνιστικό Κόμμα Ελλάδας. Σημερινός Γενικός Γραμματέας της Κεντρικής Επιτροπής είναι ο Δημήτρης Κουτσούμπας.
Σήμερα, εκπροσωπείται στη Βουλή των Ελλήνων από είκοσι ένα βουλευτές. Στο Ευρωπαϊκό Κοινοβούλιο εκπροσωπείται από δύο ευρωβουλευτές, οι οποίοι ανήκουν στους μη εγγεγραμμένους. Αποτελεί ένα από τα λίγα σημαντικά σε απήχηση κομμουνιστικά κόμματα της Δυτικής Ευρώπης, που δεν ακολούθησαν τη γραμμή του ευρωκομμουνισμού.
Είναι μέλος της Πρωτοβουλίας Κομμουνιστικών και Εργατικών Κομμάτων και της Διεθνούς Συνάντησης Κομμουνιστικών και Εργατικών Κομμάτων. Είναι το μακροβιότερο κόμμα στην ελληνική πολιτική ιστορία.
Η περίοδος 1974-1989
Στην περίοδο που ακολούθησε τη μεταπολίτευση, το Κ.Κ.Ε. κατάφερε να ενισχύσει τις θέσεις του στο συνδικαλιστικό και το φοιτητικό κίνημα και να ηγηθεί των κινητοποιήσεων εκείνης της περιόδου.
Κεντρικό σύνθημα αυτής της περιόδου υπήρξε η «Αλλαγή», που ερμηνευόταν ως ένα στάδιο δημοκρατικού μετασχηματισμού που υπό προϋποθέσεις θα οδηγούσε στον σοσιαλισμό. Σε αυτή τη βάση υπήρξε συνεργασία στο συνδικαλιστικό επίπεδο με τις δυνάμεις του ΠΑ.ΣΟ.Κ.. Αργότερα και ιδίως μετά το 1985, το ΠΑ.ΣΟ.Κ. θεωρήθηκε ότι αθέτησε τις προεκλογικές του υποσχέσεις για φιλολαϊκές μεταρρυθμίσεις και κατεγράφη από το Κ.Κ.Ε. ως δύναμη ενσωματωμένη στο σύστημα.
Η περίοδος του Συνασπισμού και οι διασπάσεις
Το 1989 στη βάση του Κοινού Πορίσματος Κ.Κ.Ε. - Ε.Α.Ρ. συγκροτήθηκε ο Συνασπισμός της Αριστεράς και της Προόδου ως συμμαχία ανάμεσα στο Κ.Κ.Ε., την Ελληνική Αριστερά (μετεξέλιξη του Κ.Κ.Ε. Εσωτερικού) και άλλες μικρότερες οργανώσεις της Αριστεράς.
Ο Συνασπισμός συμμετείχε για τρεις μήνες από κοινού με τη Νέα Δημοκρατία στην κυβέρνηση Τζαννετάκη με σκοπό την άρση της ασυλίας του Ανδρέα Παπανδρέου και την παραπομπή του σε δίκη για το Σκάνδαλο Κοσκωτά και έξι μήνες στην οικουμενική κυβέρνηση Ζολώτα.
Η συμμετοχή του Συνασπισμού στην κυβέρνηση Τζανετάκη με τη Νέα Δημοκρατία και μετά στην οικουμενική κυβέρνηση υπό τον Ζολώτα με τη Ν.Δ. και το ΠΑ.ΣΟ.Κ. ήταν η αφορμή που οδήγησε στη διάσπαση του Κ.Κ.Ε. και της Κ.Ν.Ε. Ένα μεγάλο μέρος αυτών των αγωνιστών προχώρησε στη δημιουργία του Νέου Αριστερού Ρεύματος (Ν.Α.Ρ.). Επίσης η πλειοψηφία της Κ.Ν.Ε. που συντάχτηκε με το Ν.Α.Ρ. μετονομάστηκε στο 5ο Συνέδριο σε Κ.Ν.Ε. - Ν.Α.Ρ., τίτλο που κράτησε έως το Συνέδριο μετεξέλιξης το 1995, οπότε μετονομάστηκε σε Νεολαία Κομμουνιστική Απελευθέρωση (Ν.Κ.Α.). Η διάσπαση αυτή υπήρξε σχετικά μικρή για το Κ.Κ.Ε., αλλά τεράστια για την Κ.Ν.Ε., η οποία μετά από καιρό επανάκτησε ένα μέρος από την δύναμη της.
Εν τω μεταξύ, στο περιβάλλον σύγχυσης και απογοήτευσης που διαμόρφωναν οι εξελίξεις στις λεγόμενες σοσιαλιστικές χώρες, μια ομάδα στελεχών (που ονομάστηκε από τον Τύπο «ανανεωτική») τάχθηκε ανοιχτά υπέρ της εκ των βάθρων ανανέωσης και μετεξέλιξης της ιδεολογίας και της κομμουνιστικής φυσιογνωμίας του κόμματος και επιχείρησε να εργαστεί το Κ.Κ.Ε. σκληρότερα για τη μετατροπή του Συνασπισμού σε ενιαίο κόμμα, από συνασπισμός κομμάτων, όπως είχε αρχικά συγκροτηθεί.
Το 1991, σε συνθήκες έντονης ιδεολογικής και πολιτικής διαπάλης, στο 13ο Συνέδριο η λεγόμενη ομάδα των ανανεωτών μειοψήφησε οριακά, με την πολιτική της πρόταση για απόφαση να την ψηφίζει το 48% των συνέδρων του Κ.Κ.Ε.. Τελικά, εξελέγη Γενική Γραμματέας η Αλέκα Παπαρήγα.
Η περίοδος της ανασυγκρότησης
Το Δεκέμβρη του ίδιου χρόνου, συνήλθε το 14ο Συνέδριο, που εκτίμησε τους παράγοντες που οδήγησαν στην κρίση και έθεσε ως στόχο την υπέρβαση της και την ανασυγκρότηση του κόμματος. Παράλληλα, άρχισε μια διαδικασία μελέτης της οικοδόμησης του σοσιαλισμού τον 20ό αιώνα και των αιτιών που οδήγησαν στην ανατροπή του. Το 1996, στο 15ο Συνέδριό του, το Κ.Κ.Ε. διαμόρφωσε νέα στρατηγική και στόχους πάλης.
Το 16ο Συνέδριο (2000) προχώρησε σε πιο αναλυτική επεξεργασία της πολιτικής συμμαχιών του κόμματος. Εντούτοις, κατά τη διάρκειά του δημιουργήθηκαν τριβές στο εσωτερικό του Κ.Κ.Ε. σχετικά με την τακτική του κόμματος στο συνδικαλιστικό κίνημα και στη διαδικασία συγκρότησης συμμαχιών στα πλαίσια του Μετώπου. Αυτές οι τριβές οδήγησαν στην αποχώρηση ή τη διαγραφή στελεχών, όπως οι Μήτσος Κωστόπουλος και Γιάννης Θεωνάς. Η ομάδα των διαγραφέντων, ίδρυσε αργότερα την Κίνηση για την Ενότητα Δράσης της Αριστεράς. Οι εσωκομματικές διαμάχες ολοκληρώθηκαν δύο χρόνια αργότερα με την αποχώρηση του πρώην υπεύθυνου Γραφείου Τύπου του κόμματος Μάκη Κοψίδη.
Με το 17ο Συνέδριο (2004) ολοκληρώθηκε η φάση της ανασυγκρότησης και τέθηκε ως κύριος στόχος η περαιτέρω ισχυροποίηση του.
Σημαντική πτυχή της πιο πρόσφατης δραστηριότητας του Κ.Κ.Ε. θεωρείται η ίδρυση του Πανεργατικού Αγωνιστικού Μετώπου (Π.Α.ΜΕ.) τον Απρίλιο του 1999. Το Π.Α.ΜΕ. είναι μια συσπείρωση εργατικών συνδικαλιστικών οργανώσεων με πανελλαδικά χαρακτηριστικά που διακηρύττει την ταξική πάλη και στοχεύει στην ανασυγκρότηση του εργατικού κινήματος. Κρατάει έντονα κριτική στάση απέναντι στην ηγεσία της ΓΣΕΕ, την οποία καταγγέλλει ως συμβιβασμένη. Το Δεκέμβρη, μάλιστα, του 2009 το Π.Α.ΜΕ. χαρακτήρισε απεργοσπαστική την ΓΣΕΕ, καθώς δεν κάλυψε την απεργία που είχαν προκηρύξει μια σειρά από πρωτοβάθμια και δευτεροβάθμια σωματεία της χώρας.
Το 18ο Συνέδριο του Κ.Κ.Ε., που συνήλθε στην έδρα της Κ.Ε. στον Περισσό, εκτίμησε ότι ολοκληρώθηκε η διαδικασία ανασυγκρότησης και έθεσε ως νέο στόχο την ισχυροποίηση του κόμματος, μέσα από την παράλληλη αντεπίθεση του εργατικού και λαϊκού κινήματος. Ακόμη, τις εργασίες του συνεδρίου απασχόλησε η μελέτη του σοσιαλισμού που οικοδομήθηκε τον 20ό αιώνα με επίκεντρο την ΕΣΣΔ και των αιτιών της ανατροπής του, παράλληλα με τον εμπλουτισμό της προγραμματικής αντίληψης του Κ.Κ.Ε. για το σοσιαλισμό στην Ελλάδα.
Σε εκλογικό επίπεδο, τα ποσοστά του Κ.Κ.Ε. κυμαίνονταν από 4% έως 5% περίπου. Στις εκλογές του 1993 εξελέγησαν εννέα βουλευτές, στις εκλογές του 1996 και του 2000 εξελέγησαν έντεκα, ενώ στις εκλογές του 2004 εξελέγησαν δώδεκα. Στις εκλογές του 2007 το κόμμα αύξησε τα ποσοστά του (8,15% και 22 βουλευτές) και τα διατήρησε στο ίδιο περίπου επίπεδο και στις εκλογές του 2009 (7,54% και 21 βουλευτές).
Η περίοδος από το 2012 έως σήμερα
Κατά την προεκλογική περίοδο των βουλευτικών εκλογών του 2012 συχνά προτάθηκε η συγκρότηση ενός αντιμνημονιακού μετώπου η οποία απορρίφθηκε από το Κ.Κ.Ε. ως εξαπάτηση, καλλιέργεια αυταπατών για το λαό και σχέδια αναμόρφωσης του αστικού πολιτικού συστήματος εν όψει της καπιταλιστικής οικονομικής κρίσης. Επίσης αντιτάχθηκε και σε πιθανή συγκρότηση αριστερής κυβέρνησης, θεωρώντας ότι θα αποτελούσε μέσο που θα προκαλούσε τη συντηρητικοποίηση της εργατικής τάξης και το θάνατο του εργατικού κινήματος, αφού, κατά το Κ.Κ.Ε., φιλολαϊκή λύση δεν μπορεί να υπάρξει δίχως να αφαιρεθεί η ιδιοκτησία από τους καπιταλιστές και να κοινωνικοποιηθεί. Τελικά, έλαβε 8,48% και εξέλεξε 26 βουλευτές. Την ίδια στάση κράτησε και στις εκλογές του Ιουνίου, στις οποίες, ωστόσο, έχασε το μισό, περίπου, της εκλογικής του δύναμης (4,51%) και εξέλεξε δώδεκα βουλευτές. Η ίδια στάση, όσον αφορά τις συνεργασίες με άλλα κόμματα της αριστεράς, διατηρείται μέχρι σήμερα.
Τον Απρίλιο του 2013 διεξήχθη το 19ο Συνέδριο του Κ.Κ.Ε., στο οποίο ψηφίστηκε το πρόγραμμά του κόμματος και εγκρίθηκε το καταστατικό του. Εξελέγη επίσης η Κεντρική επιτροπή, η οποία σε συνεδρίασή της εξέλεξε τον Δημήτρη Κουτσούμπα στη θέση του Γενικού Γραμματέα του Κ.Κ.Ε.. Ο Κουτσούμπας διαδέχτηκε την Αλέκα Παπαρήγα, η οποία ήταν η μακροβιότερη Γενική Γραμματέας (1991-2013), μετά τον Νίκο Ζαχαριάδη.
Στις ευρωεκλογές του 2014 το Κ.Κ.Ε. έλαβε 6,11% και εξέλεξε δύο ευρωβουλευτές. Ωστόσο, απομακρύνθηκε από την ομάδα ομάδα της Αριστεράς στο Ευρωπαϊκό Κοινοβούλιο, στην οποία συμμετείχε, λόγω της παρουσίασης των θέσεων του Κόμματος της Ευρωπαϊκής Αριστεράς ως ενιαίες θέσεις των κομμάτων που συμμετάσχουν στην ομάδα, καθώς επίσης και λόγω του γεγονότος ότι η ομάδα συντάχθηκε σε κρίσιμα ζητήματα με το Ευρωπαϊκό Λαϊκό Κόμμα και τους Φιλελεύθερους. Επίσης κατηγόρησε το γερμανικό κόμμα Die Linke, που συμμετέχει σε αυτήν την ευρωομάδα ότι εξισώνει τον φασισμό με τον κομμουνισμό.
Το 2015 στις εκλογές του Ιανουαρίου και του Σεπτεμβρίου, έλαβε 5,47% και 5,55% αντίστοιχα και εξέλεξε δεκαπέντε βουλευτές.
Στις 30 Μαρτίου-2 Απριλίου 2017 πραγματοποιήθηκε το 20ό Συνέδριο του Κ.Κ.Ε.. . Κατά τη διάρκεια του συνεδρίου πραγματοποιήθηκε απολογισμός δράσης της Κεντρικής Επιτροπής και του κόμματος, προγραμματισμός νέων καθηκόντων και δράσης έως το 21ο Συνέδριο, καθώς και εκλογή νέας Κεντρικής Επιτροπής. Γενικός Γραμματέας επανεξελέγη ο Δημήτρης Κουτσούμπας.
Πρόγραμμα και Θέσεις
Το Πρόγραμμα του ΚΚΕ που ψηφίστηκε στο 19ο Συνέδριο του ΚΚΕ, τον Απρίλιο του 2013 είχε τους εξής άξονες:
''Ο χαρακτήρας της εποχής που ζούμε ορίζεται ως εποχή περάσματος από τον καπιταλισμό στο σοσιαλισμό, πως η δουλειά του Κόμματος σε μη επαναστατικές συνθήκες είναι να προετοιμάζει τον υποκειμενικό παράγοντα δηλαδή να καθοδηγεί το λαό ώστε στις επαναστατικές συνθήκες να πάρει την εξουσία. Ακόμα ο ελληνικός καπιταλισμός εκτιμάται ότι βρίσκεται σε ενδιάμεση θέση στην ιμπεριαλιστική πυραμίδα.''
''Θεωρείται ότι έχει ωριμάσει η αναγκαιότητα για μια άλλη εξουσία, που αναφέρεται ως Λαϊκή Εξουσία και θα έχει σοσιαλιστικό χαρακτήρα. Η εξουσία αυτή θα προκύψει επαναστατικά και θα πραγματοποιηθεί από το Λαϊκή Συμμαχία. Η Λαϊκή Συμμαχία είναι μια συμμαχία αποτελούμενη από τις τάξεις και τα κοινωνικά στρώματα εκείνα που πλήττονται απ' την πολιτική των μονοπωλίων, δηλαδή την εργατική τάξη, τα μικρομεσαία στρώματα του χωριού και της πόλης, τη νεολαία, τις γυναίκες.''
Η εξουσία αυτή θα οργανώσει την κοινωνία και την οικονομία προς όφελος του λαού κοινωνικοποιώντας όλα τα μέσα παραγωγής και θα έρθει σε σύγκρουση με τα μονοπώλια και τους διεθνείς οικονομικούς ή στρατιωτικούς τους οργανισμούς, όπως η ΕΕ και το ΝΑΤΟ.
9ο Ευρωπαϊκό Κοινοβούλιο
Μετά τις ευρωεκλογές του 2019, το Κ.Κ.Ε. εξέλεξε δύο ευρωβουλευτές. Η σύνθεση της Κοινοβουλευτικής Ομάδας είναι η εξής:
Μέσα μαζικής Ενημέρωσης και άλλες δραστηριότητες
Παλαιότερες ιδιοκτησίες
Εξωτερικοί σύνδεσμοι
Κατηγορία:Κομμουνιστικά κόμματα στην Ελλάδα Κατηγορία:Αντικαπιταλιστικά κόμματα Κατηγορία:Ευρωσκεπτικιστικά κόμματα στην Ελλάδα Κατηγορία:Κομμουνιστικά κόμματα Κατηγορία:Μαρξισμός-Λενινισμός
Έγκλημα στο Μπουτάν
Το Μπουτάν έχει χαμηλό ποσοστό εγκληματικότητας. Περιστατικά μικρών εγκλημάτων αναφέρονται περιστασιακά στη χώρα. Το βίαιο έγκλημα είναι ασύνηθες. Έχουν καταγραφεί ορισμένες περιπτώσεις κατάχρησης ναρκωτικών ουσιών. Η κατάχρηση αλκοόλ είναι επίσης πρόβλημα. Ωστόσο, γενικά, η διακίνηση ναρκωτικών είναι χαμηλή. Η πιο σοβαρή απειλή για την ασφάλεια του Μπουτάν είναι η τρομοκρατία από διάφορες τρομοκρατικές ομάδες από γειτονικών χωρών που έχουν εγκατασταθεί παράνομα στο έθνος.
Ιστορικό
Τα σοβαρά εγκλήματα ήταν ασυνήθιστα σε μεγάλο βαθμό στο Μπουτάν κατά το μεγαλύτερο μέρος του 20ού αιώνα. Υπήρξαν αναφορές για αυξημένη εγκληματική δραστηριότητα από τη δεκαετία του 1980 και στις αρχές της δεκαετίας του 1990. Οι κύριες αιτίες της αύξησης του εγκλήματος είναι η εισροή ξένων εργατών, η διεύρυνση των οικονομικών ανισοτήτων και η μεγαλύτερη επαφή με τους ξένους πολιτισμούς.
Τον Ιούνιο του 1999, η τηλεόραση εισήχθη στη χώρα και το Μπουτάν έγινε η τελευταία χώρα στον κόσμο όπου ήρθε η τηλεόραση. Η εισαγωγή της τηλεόρασης θεωρείται συχνά ασυμβίβαστη με τον πολιτισμό του Μπουτάν και αιτία πίσω από την αύξηση του εγκλήματος. Ένα άρθρο στη Κουένσελ, την εθνική εφημερίδα του Μπουτάν, πρότεινε:Μια μελέτη που διεξήχθη από Μπουτανέζους ακαδημαϊκούς διαπίστωσε ότι η καλωδιακή τηλεόραση έχει προκαλέσει έντονη επιθυμία για τα δυτικά προϊόντα ανάμεσα στους ανθρώπους της χώρας και είχε ως αποτέλεσμα την αύξηση του ποσοστού εγκληματικότητας.
Μη πολιτικό έγκλημα
Το βίαιο έγκλημα είναι εξαιρετικά σπάνιο στο Μπουτάν. Τα επίπεδα κλοπής είναι επίσης χαμηλά. Μικρά εγκλήματα όπως η κλοπή από τις τσέπες αναφέρονται περιστασιακά στη χώρα. Το νεανικό έγκλημα έχει σχετικά αυξηθεί. το υψηλότερο ποσοστό εγκληματικών ανηλίκων αναφέρθηκε το 2003, όταν 63 νέοι καταδικάστηκαν σε ολόκληρη τη χώρα. Οι βιασμοί δεν αποτελούν εκτενές φαινόμενο: το 1999, αναφέρθηκαν στο Μπουτάν 10 περιστατικά βιασμού. Το ποσοστό ανθρωποκτονιών είναι επίσης χαμηλό: το 1998, το ποσοστό ανθρωποκτονιών ανά 100.000 πολίτες ήταν 2,78. Το Μπουτάν είναι χώρα προέλευσης και διέλευσης για την εμπορία ανθρώπων. Γυναίκες διακινούνται από το Μπουτάν σε άλλες χώρες για εμπορική σεξουαλική εκμετάλλευση. Ωστόσο το Μπουτάν δεν είναι χώρα-προορισμός, αφού δεν διακινούνται γυναίκες από άλλα κράτη στο Μπουτάν.
Τον Απρίλιο του 2002, το Μπουτάν υπέστη ένα «κύμα» εγκλήματος. Αν και υπήρξαν κάποιες αναφορές για απάτη, βία και ορισμένες περιπτώσεις ανθρωποκτονίας από πολλές πόλεις και χωριά, το Μπουτάν δεν αντιμετώπισε ποτέ σοβαρή παραβίαση του νόμου πριν από αυτό. Η πρώτη περίπτωση διαφθοράς στο Μπουτάν αναφέρθηκε στις 5 Απριλίου του 2002, όταν ο Παρόπ Τσέρινγκ, 42χρονος λογιστής της State Trading Corporation, κατηγορήθηκε για υπεξαίρεση. Τον Απρίλιο του 2003 αναφέρθηκαν τέσσερις περιπτώσεις οικονομικών εγκλημάτων και βίαιου εγκλήματος.
Στον Δείκτη Αντιλήψεων Διαφθοράς 2012, το Μπουτάν κατατάσσεται 33ο από τις 174 χώρες για διαφθορά (οι λιγότερο διεφθαρμένες χώρες βρίσκονται στην κορυφή της λίστας). Το Μπουτάν κατατάσσεται ως το λιγότερο διεφθαρμένο έθνος στη Νότια Ασία και το έκτο λιγότερο διεφθαρμένο στην Ασία (μετά, κατά σειρά, από τη Σιγκαπούρη, το Χονγκ Κονγκ, την Ιαπωνία, το Κατάρ και τα ΗΑΕ).
Τρομοκρατία
Πολλές ομάδες ανταρτών από γειτονικές χώρες έχουν δημιουργήσει στρατόπεδα κατάρτισης στο νότιο τμήμα της χώρας. Το Ενωμένο Απελευθερωτικό Μέτωπο του Άσομ (ULFA), το Εθνικό Δημοκρατικό Μέτωπο της Μπόντολαντ (NDFB) και η Μπόντο Απελευθερωτική Δύναμη Τίγρης (BLTF) είχαν βάσεις στο Μπουτάν το 2002. Οι τρομοκράτες συμμετείχαν σε δολοφονίες, εκβιασμούς και απαγωγές. Υπό την αυξανόμενη πίεση της κυβέρνησης της Ινδίας, το Μπουτάν εξέδωσε τελεσίγραφο στους τρομοκράτες που εγκατέλειψαν τη χώρα μέχρι τον Δεκέμβριο του 2001, και τον Δεκέμβριο του 2003, ο Βασιλικός Στρατός του Μπουτάν, με τη βοήθεια της Ειδικής Μεθοριακής Δύναμης, ξεκίνησε στρατιωτική εκστρατεία. Πολλά τρομοκρατικά στρατόπεδα καταστράφηκαν στην επιχείρηση. Υποψιάζεται ότι οι τρομοκράτες προσπαθούν να κάνουν αντίποινα εναντίον του Μπουτάν. Στις 5 Σεπτεμβρίου 2004, μια βόμβα εξερράγη στο Γκελεπού σκοτώνοντας δύο άτομα και τραυματίζοντας είκοσι επτά. Το NDFB ήταν ύποπτο για την επίθεση.
Παραπομπές
Κατηγορία:Κοινωνία του Μπουτάν
Αχαιοί
Οι Αχαιοί ήταν κατά τους ιστορικούς χρόνους της αρχαίας Ελλάδας η μία από τις τέσσερις φυλές (Αχαιοί, Ίωνες, Αιολείς και Δωριείς) του αρχαίου ελλαδικού χώρου που αποτέλεσαν το πρώιμο ελληνικό έθνος. Επρόκειτο στην ουσία για ένα δυναμικό αιολικό φύλο, που με τη δύναμη των όπλων επικράτησε στην Ελλάδα της Μυκηναϊκής εποχής.
Μετεωρολογικά φαινόμενα
Τα κυριότερα των φαινομένων που αποτελούν αντικείμενο έρευνας και σπουδής της Μετεωρολογίας είναι:
Εκ των παραπάνω, τα τρία πρώτα θεωρούνται «βασικά» αφού από αυτά προέρχονται όλα τα άλλα.
Αχαιοί
Ιστορία
Η οικονομική και εμπορική δραστηριότητα των Αχαιών άρχισε από πολύ νωρίς και τα μυκηναϊκά (ή αχαϊκά) προϊόντα έφθασαν ως τα παράλια της Συρίας, της Παλαιστίνης και της Αιγύπτου. Ταυτόχρονα, οι Αχαιοί εξαπλώνονταν στην ηπειρωτική Ελλάδα και πολλαπλασίαζαν τους οικισμούς τους στα νησιά του Αιγαίου, ενώ δημιούργησαν ορισμένες αποικίες και στην Κάτω Ιταλία και Σικελία. Στην Κρήτη συνάντησαν το μινωικό πολιτισμό, που τους επηρέασε βαθιά και συνετέλεσε στην κατασκευή και την αρχιτεκτονική των μυκηναϊκών ανακτόρων των Μυκηνών, Τίρυνθας και των υπολοίπων. Τις πρώτες αψιμαχίες Μινωιτών και Αχαιών διαδέχτηκε γρήγορα η συμφιλίωση και η ειρηνική συνύπαρξη.
Επόμενος στόχος των Αχαιών, που βρίσκονταν ήδη στο απόγειο της ακμής τους, ήταν η εκμετάλλευση των γεωργικών και αλιευτικών προϊόντων της περιοχής του Ευξείνου Πόντου. Τροχοπέδη στα σχέδιά τους αποτελούσε το μικρό αλλά ισχυρό κράτος της Τροίας. Αμέσως άρχισαν οι προπαρασκευές για τον Τρωικό Πόλεμο, με την αχαϊκή πολεμική μηχανή να περιγράφεται από τον Νηών Κατάλογο. Οι Αχαιοί συμμάχησαν επίσης με τη Χιττιτική αυτοκρατορία.
Χιλιάδες στρατιώτες, επιβιβασμένοι σε 1186 πλοία αναχωρούν από όλα τα μυκηναϊκά κέντρα για την Τροία. Οι Τρώες προετοιμάζονται από τη δική τους πλευρά και συνάπτουν λεόντεια συμμαχία με όλους τους λαούς της δυτικής Μικράς Ασίας και τους Θράκες. Ο δεκαετής Τρωικός Πόλεμος έληξε με αχαϊκή νίκη, καταστροφή της Τροίας και σφαγή των Τρώων. Οι Αχαιοί είχαν καταφέρει να επικρατήσουν αλλά ο στρατός τους και επομένως το ανθρώπινο δυναμικό είχε αποδεκατιστεί και κουραστεί.
Ακολούθησε η επιδρομή των 'λαών της θάλασσας', με τους οποίους οι Τρώες είχαν φυλετικές σχέσεις. Αυτοί κατέστρεψαν τα μυκηναϊκά ανάκτορα και διέλυσαν τη αχαϊκή-χιττιτική συμμαχία. Θα μπορούσε να υποτεθεί ότι αυτό αποτέλεσε ένα είδος αντιποίνων για τον αφανισμό των ομοεθνών τους, των Τρώων.
Λίγα μόλις χρόνια μετά από αυτά τα συμβάντα, συνέβη η Κάθοδος των Δωριέων, που κατέστρεψε τελείως το μυκηναϊκό κόσμο. Οι αλλεπάλληλες εισβολές δωρικών ομάδων προκάλεσαν ομαδική φυγή των Αχαιών προς το Αιγαίο, την Κρήτη, την Κύπρο και τη Μικρά Ασία, ακόμη και τη Μέση Ανατολή. Παρ' όλα αυτά, κάποιοι Αχαιοί παρέμειναν, και αγωνίστηκαν εναντίον των Δωριέων, ιδιαίτερα στη νότια Πελοπόννησο.
Μετά το διασκορπισμό του αχαϊκού λαού και την ανεπανόρθωτη καταστροφή του μυκηναϊκού πολιτισμού οι Αχαιοί δε διαδραμάτισαν σημαντικό ρόλο στην ιστορία.
Ένα τμήμα τους διέφυγε στη βόρεια Πελοπόννησο, στην Αιγιάλεια, απ' όπου εξεδίωξε τους παλαιότερους Ίωνες, οι οποίοι κατέφυγαν στην Αττική. Από τότε η περιοχή πήρε το όνομα των Αχαιών, που διατηρεί ως σήμερα, αν και κατακτήθηκε από ένα δυτικό φύλο αργότερα, που επέβαλε την κυριαρχία του και τη γλώσσα του, δε γνωρίζουμε όμως το όνομά του, γιατί πήρε αυτό των Αχαιών.
Γλώσσα
Οι Αχαιοί μιλούσαν την αιολική διάλεκτο, η οποία εξελίχθηκε από τη βορειοανατολική παραλλαγή της κεντρικής (ή ανατολικής) διαλέκτου. Η αχαϊκή διάλεκτος προέκυψε από την επίδραση της αρκαδικής στην αιολική κατά τα μυκηναϊκά χρόνια.
Στα ομηρικά έπη αυτό το όνομα των Αχαιών χρησιμοποιείται για να δηλώσει όλους τους Έλληνες. Η χρήση του ονόματος με στενότερο περιεχόμενο είναι η κυριολεκτική και όχι η γενική και καταχρηστική. Σύμφωνα με τις αρχαιολογικές ενδείξεις, οι καθ' αυτό Αχαιοί ήταν αρχικά εγκατεστημένοι στη νότια Θεσσαλία, κυρίως στην περιοχή της Φθιώτιδος, ενώ αργότερα μετανάστευσαν νοτιότερα στην Πελοπόννησο. Έτσι, η διάδοση των Αχαιών καλύπτει ένα μέρος από την έκταση του αρκαδοκυπριακού διαλεκτικού τομέα αλλά οι Αχαιοί δεν ήταν φορείς της αρκαδοκυπριακής διαλέκτου. Οι αρχαίες παραδόσεις αλλά και οι λατρείες των Αχαιών ανάγουν την καταγωγή τους στη Θεσσαλία, όπου διαμορφώθηκε η αιολική και όχι η αρκαδοκυπριακή διάλεκτος. Επομένως, η ταύτιση των Αχαιών με τους Αρκαδοκυπρίους δεν έχει νόημα, αφού και η μυκηναϊκή διάλεκτος προήλθε από την αιολική.
Πολιτισμός
Οι Αχαιοί ήταν η ελληνική ομάδα που δημιούργησε το θαυμαστό μυκηναϊκό πολιτισμό, πρώτη εκδήλωση του ελληνικού πνεύματος. Στη δημιουργία αυτού του πολιτισμού συνέβαλε και ο παλιότερος μινωικός. Το όνομά του το αντλεί από τις Μυκήνες, το σπουδαιότερο αχαϊκό κέντρο. Εκτός των Μυκηνών, κέντρα αυτού του πολιτισμού αποτελούσαν και η Πύλος, η Τίρυνθα, η Αθήνα, η Θήβα, ο Γλας, η Ιωλκός κ.α. Ο μυκηναϊκός πολιτισμός εξαπλώθηκε ακόμη περισσότερο, ιδίως προς τα ανατολικά, στα νησιά του Αιγαίου και την Κύπρο.
Κατηγορία:Αρχαία ελληνικά φύλα Κατηγορία:Αρχαία Αχαΐα Κατηγορία:Ονομασίες των Ελλήνων
Ντάνι Λίλκερ
Ο Ντάνι Λίλκερ (αγγλ. "Dan Lilker") είναι Αμερικάνος μπασίστας της χέβι μέταλ μουσικής, γνωστός για τη συνεργασία του με τα συγκροτήματα των Anthrax, Stormtroopers of Death, Nuclear Assault και Brutal Truth.
Βιογραφία
Ο Λίλκερ γεννήθηκε στις 18 Οκτωβρίου 1964 στο Κουίνς της Νέας Υόρκης. Σε ηλικία 17 ετών σχημάτισε τους Anthrax μαζί με τον Σκοτ Ίαν, παίζοντας αρχικά ρυθμική κιθάρα πριν αναλάβει το μπάσο το 1982. Μαζί ηχογράφησαν το άλμπουμ "Fistful of Metal" το 1983 πριν ο Λίλκερ απολυθεί λόγω της ακραίας συμπεριφοράς του. Παρ' όλα αυτά, κάποια από τα τραγούδια του δεύτερου δίσκου του συγκροτήματος, "Spreading the Disease" έχουν συντεθεί και από τον Λίλκερ.
Αμέσως μετά, σχημάτισε το thrash metal συγκρότημα Nuclear Assault, οι οποίοι έγιναν γνωστοί με την σύνθεση των Άντονι Μπραμάντε (κιθάρα), Τζον Κόνελι (φωνητικά) και Γκλεν Έβανς (τύμπανα). Μαζί τους ηχογράφησε τέσσερις στούντιο δίσκους, τέσσερα ΕΡ και ένα ζωντανό άλμπουμ, καταφέρνοντας να μπουν δύο φορές στους καταλόγους του Billboard. Λίγο πριν την πρώτη τους κυκλοφορία, ο Λίλκερ είχε συμμετάσχει στο crossover thrash συγκρότημα Stormtroopers of Death, ηχογραφώντας μαζί τους το ιδιαίτερα επιδραστικό άλμπουμ "Speak English or Die".
Το 1990, δημιούργησε το Grindcore συγκρότημα Brutal Truth. Μαζί τους ηχογράφησε τα άλμπουμ "Extreme Conditions Demand Extreme Responses" (1992), "Need to Control" (1994), "Kill Trend Suicide" (1996) και "Sounds of the Animal Kingdom" (1997) πριν διαλυθούν το 1999. Σε αυτό το διάστημα, συμμετείχε και σε ηχογραφήσεις των Exit-13, Hemlock, Harter Attack, Holy Moses, όπως και ως ντράμερ για το πρότζεκτ Extra Hot Sauce με το άλμπουμ "Taco of Death".
Από το 1997 ως το 2004 είχε σχηματίσει το death metal συγκρότημα The Ravenous κυκλοφορώντας μαζί τους δύο στούντιο άλμπουμ και ένα ΕΡ.
Το 2002 επανενώθηκε με τους Nuclear Assault, ηχογραφώντας το ζωντανό άλμπουμ "Alive Again" το 2003 και την στούντιο ηχογράφηση "Third World Genocide" δύο χρόνια αργότερα. Το συγκρότημα συνέχισε να περιοδεύει μέχρι το 2008, όταν αποφάσισαν να διαλυθούν για δεύτερη φορά, αν και επαναδραστηριοποιήθηκαν τρία χρόνια αργότερα.
Από το 2006 και έπειτα, ο Λίλκερ ένωσε τις δυνάμεις του και πάλι με τους Brutal Truth, ηχογραφώντας μαζί τους τα άλμπουμ "Evolution Through Revolution" το 2009 και "End Time" το 2011. Επίσης, ηχογράφησε τα άλμπουμ "Bigger Than the Devil" και "Rise Of The Infidels" με τους Stormtroopers of Death. Σε αυτό το διάστημα συνεργάστηκε με ονόματα όπως οι Nokturnal Hellstorm, NunFuckRitual, Venomous Concept, Crucifist, Blurring, Evil Wrath και Overlord Exterminator.
Στις 10 Ιανουαρίου 2014, ανακοίνωσε ότι μετά τα πεντηκοστά του γενέθλια στις 18 Οκτωβρίου του έτους, θα αποσυρθεί από την πλήρη ενασχόληση του ως προς τις ηχογραφήσεις και τις περιοδείες και ότι οι Brutal Truth θα διαλυθούν εκείνη την ημέρα.
Δισκογραφία
{|width="100%" align="center"|
Πηγές
Κατηγορία:Μπασίστες Κατηγορία:Ροκ μουσικοί Κατηγορία:Μέλη των Anthrax
Χριστιανική απολογητική
Η χριστιανική απολογητική θεωρείται σήμερα αυτοτελής επιστήμη και επιμέρους συστηματικός κλάδος της χριστιανικής θεολογίας, με ιδιαίτερο αντικείμενο, επί ειδικού σκοπού, ακολουθώντας συγκεκριμένη μέθοδο.
Η έννοια της απολογητικής είναι τελείως διάφορη με εκείνη της απολογίας. Μπορεί η απολογία κατά κυρία έννοια να συμπίπτει με την απολογητική, στην εκκλησιαστική φιλολογία, πλην όμως υφίστανται διαφορές. Η απολογία έχει γενικά τον χαρακτήρα της άμυνας και της υπεράσπισης απέναντι σε αντιρρήσεις, επιθέσεις, κατηγορίες κ.λπ. Η απολογητική είναι η με καθορισμένες γενικές αρχές, σε επιστημονικό σύστημα, δικαιολόγηση του συνόλου της χριστιανικής πίστης έναντι οποιασδήποτε και οσοδήποτε δυνατής προσβολής του χριστιανικού δόγματος.